
Koko e e Fofang!

	1 

Mo polasing nngwe e nnye gaufi le motsana mongwe...


	2 

go ne go le kokwana e bidiwa Teise.


	3

“Fa ke gola, ke batla go fofela kwa godimo, kwa godimo thata kwa marung,” Teise a rialo.


	4

Dikoko tse dingwe tsotlhe tsa mo tshega.

	5

“O a tsenwa wena,” tsa mo raya jalo.
“Re ka se tlhole re tshameka le wena.”


	6

“Teise, rotlhe re kgona go itaaganya diphuka mme dikoko ga di kgone go fofa,” Mama a mo raya jalo.

	7

Illustration only/No text


	8

Teise a gana go utlwa.

O ne a ithuta a le nosi go fofa letsatsi le letsatsi, a itaaganya diphuka.

Pha, pha, pha, o ne a itaaganya diphuka mme a sa kgone go tlhatloga.

	9

	10

Fa a ntse a ithuta, a ipona a fofa a le kwa godimo kwa loaping a lebile dikoko fa fatshe.

O ne a ipona a fofa  a feta dithaga le dipeolwana.

“Banna!” dinonyane di ne di tla bua jalo. “Koko e e fofang!”

	11 

Ka jalo …go ne go utlwala Pha, pha, pha, letsatsi le letsatsi Teise a itaaganya diphuka.


	12

O ne a kgona go tlhatloga go sekae mme a bo a wa gape.



	13

“Ke ka se kgone go fofa!” Teise a raya Mama jalo a lela. “Ga ba ake.”
	14

Teise, ga o tshwane le dikoko tse dingwe. Ga di batle go fofa mme wena o a batla! O ka kgona go fofa,” Mama a mo raya jalo.


	15 

	16

Letsatsi le le latelang Teise a palama mo godimo ga hoko ya dikoko mme a itaaganya diphuka a re pha, pha, pha.

A fofela mo phefong

mme a itaaganya diphuka …

a itaaganya diphuka …

a itaaganya diphuka

mme a re ...

	17

RUTHU!
	18

Dikoko tse dingwe tsa mo tshega.

“Ha ha ha! Re go boleletse!

Dikoko ga di kgone go fofa!”

	19

Letsatsi le le latelang Teise a palamela kwa godimo le go feta, kwa godimo ga rantabole.

Pha, pha, pha, Teise a itaaganya diphuka.
	20

A fofela mo phefong mme a itaaganya diphuka … a itaaganya diphuka … a bo a itaaganya diphuka mme …

	21

	22

A nna a fofa!

Phefo ka fa tlase ga diphuka tsa gagwe ya nna maatla mme a fofela kwa godimo-dimo!

Dinthaga le dipeolwane tsa re, “Ijo! Koko e e fofang!”

	23

	24

Mme dikoko tse dingwe tsa batla go tshwana le ene.

Tsa re,

“Teise, o re makaditse!”

Back cover blurb:

	Mo polasing nngwe e nnye go nna Teise, kokwana e e neng e eletsa go fofa.

Dikoko tse dingwe tsotlhe di e tshega letsatsi le letsatsi fa e ithuta go fofa.

Mme letsatsi lengwe, ga direga sengwe se se makatsang …


